અવિનાશ વ્યાસજી અને ગૌરાંગભાઇએ સંગીતના ક્ષેત્રમાં જે યોગદાન આપ્યું છે, એ માટે આપણે સૌ એમના ઋણી રહીશું. વચ્ચે ગુજરાતી ફિલ્મ ઇન્ડસ્ટ્રીનો એક એવો દોર આવી ગયો, જેમાં ગુજરાતી ફિલ્મ ઉદ્યોગ પડી ભાંગ્યો હતો અને તેને કારણે નવી પેઢીના સંગીતકારોને પણ ગુજરાતી ફિલ્મ સંગીત ક્ષેત્રે સેવા આપવાની તક નહોતી મળી રહી. જોકે, છેલ્લાં કેટલાંક વર્ષોમાં ઘણી સરસ ગુજરાતી ફિલ્મો દર્શકોનું મનોરંજન કરી રહી છે અને તેનાં ગીતો પણ લોકમુખે ચઢી રહ્યાં છે. ટૂંકમાં, એમ કહીશ કે હવે ગુજરાતી ફિલ્મ મ્યુઝિક કમ્પોઝર માટે સારા સ્કોપ ઊભા થઇ રહ્યા છે. સારું અને કર્ણપ્રિય સંગીત પીરસવું હંમેશાંથી મારી પ્રાથમિકતા રહી છે અને રહેશે.